ມີຢ່າງນ້ອຍ 10 ຄົນ ເສຍຊີວິດ ໃນເຫດລະເບີດ ທີ່ຄຸ້ມ ປະຫວັດສາດ ໃນນະຄອນ Istanbul 
ພວກ​ທີ່​ເຫັນ​ເຫດການ ​ໄດ້​ອະທິບາຍ ​ເຖິງ​ເຫດ​ລະ​ເບີດ​ນີ້​ວ່າ ມັນ​ດັງ ​ແລະ​ຮ້າຍແຮງຫຼາຍ ຈົນ​ສັ່ນ​ສະ​ເທືອ​ນ ພື້ນ​ດິນ​ໄປ​ໝົດ.
ຜູ້ປົກຄອງ ນະຄອນ ປະເທດເທີກີ ໄດ້ກ່າວວ່າ ເຫດລະເບີດໃນວັນອັງຄານມື້ນີ້ ທີ່ຄຸ້ມ   ຊຶ່ງເປັນ ຄຸ້ມເມືອງເກົ່າທາງປະວັດສາດນັ້ນ ໄດ້ສັງຫານຢ່າງນ້ອຍ 10 ຄົນ ແລະເຮັດໃຫ້ມີຜູ້ບາດເຈັບອີກ 15 ຄົນ ຖະແຫຼງການສະບັບນຶ່ງ ທີ່ໄດ້ລົງປະກາດທາງເວັບໄຊຂອງທາງ ການໄດ້ກ່າວວ່າ ຊະນິດຂອງລະເບີດ ສາເຫດ ແລະວ່າຜູ້ໃດເປັນ ຜູ້ຮັບຜິດຊອບໃນເຫດລະເບີດຄັ້ງນີ້ນັ້ນແມ່ນກຳລັງຢູ່ໃນການສືບ ສວນສອບສວນ ພວກທີ່ເຫັນເຫດການ ໄດ້ອະທິບາຍເຖິງເຫດລະເບີດນີ້ວ່າ ມັນດັງ ແລະຮ້າຍແຮງຫຼາຍຈົນສັ່ນສະເທືອນພື້ນດິນໄປໝົດ ຄຸ້ມ ແມ່ນເຂດ ທີ່ມີພວກນັກທ່ອງທ່ຽວມັກໄປຊຸມນຸມກັນ ໃນນະຄອນ  ຊຶ່ງເປັນທີ່ຕັ້ງຂອງໂບດສາສະໜາອິສລາມ ທີ່ເອີ້ນວ່າ Blue Mosque ແລະ Haga Sophia ນາຍົກລັດຖະມົນຕີເທີກີ ທ່ານ Ahmet Davutoglu ໄດ້ເປີດກອງປະຊຸມສຸກເສີນກ່ຽວກັບ ເລື້ອງຄວາມປອດໄພ ຫຼັງຈາກເກີດເຫດລະເບີດດັ່ງກ່າວ ເທີກີ ໄດ້ລະໝັດລະວັງເລື້ອງການໂຈມຕີຕ່າງໆ ນັບຕັ້ງແຕ່ໄດ້ມີເຫດລະເບີດສະລະຊີບສອງ ຄັ້ງໃນເດືອນຕຸລາຜ່ານມາ ທີ່ໄດ້ສັງຫານຫຼາຍກວ່າ 100 ຄົນ ລະຫວ່າງການຊຸມນຸມ ຂອງພວກນັກເຄື່ອນໄຫວເພື່ອສັນຕິພາບ ຢູ່ຂ້າງນອກສະຖານີລົດໄຟໃນນະຄອນຫຼວງ Ankara ນັ້ນ ລັດຖະບານໄດ້ຍົກເລີກການສະຫຼອງປີໃໝ່ສາກົນ ທີ່ໄດ້ວາງແຜນໄວ້ໃນນະຄອນຫຼວງ Ankara ຫຼັງຈາກ ທີ່ໄດ້ຈັບກຸມຊາຍສະກັນ 2 ຄົນ ທີ່ສົງໄສວ່າເປັນສະມາຊິກຂອງກຸ່ມລັດ ອິສລາມ ທີ່ເຊື່ອວ່າ ໄດ້ມີການວາງແຜນ ທີ່ຈະທຳການໂຈມຕີດ້ວຍລະເບີດສະລະຊີບ ກອງກຳລັງຂອງເທີກີ ໄດ້ທຳການໂຈມຕີພັກກຳມະກອນຊາວເຄີດນອກກົດໝາຍນັ້ນມາໂດຍຕະຫລອດ ຊຶ່ງມີການຖິ້ມໂທດໃສ່ວວ່າ ການພວກໂຈມຕີ ທີ່ຮວມທັງການໂຈມຕີ ແນໃສ່ຕຳຫຼວດແລະທະຫານ ນັ້ນ